Луиз Лабе
Дордето още сълзи имам аз…

Превод от френски: Кирил Кадийски, 2004

chitanka.info

Дордето още сълзи имам аз,

да плача за мига прекаран с мене

и с мъката, неспираща да стене —

макар и слаб — се бори моят глас;

дордето с нежна лютня на колене

за тебе дърпам струните в прехлас;

дордето над духа си нямам власт

и той към тебе само устремен е —

животът все тъй ще ми бъде скъп!

Но щом очите изтекат от скръб,

гласът — прегракне, натежат — ръцете

и рухне и духът, и няма как

за моята любов да разберете,

смъртта ще моля — да настане мрак!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.